2 Bathesalonika 2 | Beibele Inthaneteng | Phetolelo ya Lefase le Lefsa
2 Lega go le bjalo bana bešo, mabapi le go ba gona+ ga Morena wa rena Jesu Kriste le go kgobokanywa gotee ga rena go yena,+ re le kgopela 2 gore le se ke la šišinywa ka pela tlhaologanyong ya lena le ge e le go tšhošwa ke mantšu a buduletšwego+ goba ke molaetša wa molomo+ goba ke lengwalo+ leo le bonagalago eka le tšwa go rena, mabapi le gore letšatši+ leo la Jehofa le fihlile. 3 Le se ke la arošwa ke motho ka mokgwa le ge e le ofe, gobane letšatši leo le ka se ke la tla ka ntle le gore bohlanogi+ bo tle pele gomme motho wa go hloka molao+ a utollwe,+ yena morwa wa tshenyego.+ 4 O a ganetša+ gomme o ipea ka godimo ga yo mongwe le yo mongwe yo a bitšwago modimo goba selo se se rapelwago, mo a dulago ka tempeleng ya Modimo, a ipolela gore ke yena modimo.+ 5 Na ga le gopole gore ge ke be ke sa na le lena, ke be ke fela ke le botša+ dilo tše? 6 Bjale le tseba selo seo+ se thibelago motho yoo wa go hloka molao,+ e le gore a utollwe ka nako ya gagwe e swanetšego.+ 7 Ke therešo gore sephiri sa go hloka molao mo se šetše se šoma;+ eupša se šoma feela go fihlela ge motho yoo gona bjale e lego thibelo a tloga tseleng.+ 8 Ke moka motho wa go hloka molao o tla utollwa e le ruri, e lego yo Morena Jesu a tlago go mo fediša ka moya wa molomo wa gagwe+ le go mo fetola lefeela ka ponagatšo+ ya go ba gona ga gagwe.+ 9 Eupša go ba gona ga motho wa go hloka molao ke ka baka la go šoma+ ga Sathane ka modiro o mongwe le o mongwe o matla le dipontšho le dimaka tša bofora+ 10 le ka bofora+ bjo bongwe le bjo bongwe bjo bo sa lokago go bao ba tlago go fedišwa,+ e le tefetšo gobane ba sa ka ba amogela lerato+ la therešo e le gore ba phološwe.+ 11 Ka gona ke ka baka leo Modimo a lesago tutuetšo e forago e ba aroša, gore ba dumele maaka,+ 12 e le gore ka moka ba ahlolwe gobane ba sa ka ba dumela therešo,+ eupša ba kgahlilwe ke go se loke.+ 13 Lega go le bjalo, re tlamegile go leboga Modimo ka mehla ka baka la lena bana babo rena bao ba ratwago ke Jehofa, gobane Modimo o le hlaotše+ go tloga mathomong bakeng sa phološo ka go le kgethagatša+ ka moya wa gagwe+ le ka tumelo ya lena therešong.+ 14 O le bileditše phološong ye ka ditaba tše dibotse tšeo re di bolelago,+ gore le hwetše letago la Morena wa rena Jesu Kriste.+ 15 Ka gona bana bešo, emang le tiile+ gomme le swareleleng mekgweng+ yeo le ilego la e rutwa, e ka ba ka molaetša wa molomo goba ka lengwalo le le tšwago go rena. 16 Godimo ga moo, eka Morena wa rena Jesu Kriste le Modimo Tatago rena, bao ba re ratilego+ gomme ba re nea khomotšo e sa felego le kholofelo e botse+ ka botho bjo bogolo bja Modimo, 17 ba ka homotša dipelo tša lena gomme ba le matlafatša tirong e nngwe le e nngwe e botse le lentšung le lengwe le le lengwe le lebotse.+